Diile o ne a boela thuto ya baka lwa borataro ka nako e Mosela o ntseng kwa sekolong se segolo. Batsadi ba lekile go mo pateletsa thuto, gonne a le motlapa ba palelwa. Diile o ne a tsalana le basetsana ba ba itaolong, mme ba mo tsenya mowa wa boitaodi. Tsatsi lengwe o nea ngwega le ditsala go ya moletlong, mme a goroga bosigo. Kgosidintsi o ne a mo itaya, a batla a mmolaya. Morago ga malatsi o ne a ikwatlhaya e bile a akanya go inaya naga. Pele a dira jalo o ne a lwala a tshwarwa ke pelo. Mosela le batsadi bane ba tshwenyega bogolo fa bolwetse bo etegela. Pele Mosela a tsamaya, ngaka ya bua fa e se pelo fela e kopane le mafatlha. Morwadiake Poppy o ntse a sa kgone go dira tirogae ya gagwe lekgetlo la boraro mo bekeng eno kantlha ya fa a se na dibukakgakalolo tsa ikonomi le Palotlotlo. Ngwanake o solofelwa go arogana le ba bangwe mme ga go kgonege ka dinako tsotlhe. Go bana ba le babedi ba go solofetsweng gore ba arogane buka e lenngwe. Ga ba nne gaufi. Le kwa ntle ga foo ngwanake o tshwanetse go tshela mebila e le meraro pele a goroga kwa ngwaneng yo o nang le buka. Ga go a bolokesega gore a tsamae a le nosi. Gantsi a bolawa ke pelo e bile ga a phuthologe. Ke a solofela bana ba botlhe ba ba tsenang le ene ba ikutlwa fela jalo le bone. Rre Jones, e leng morutabana, a re bana ba dira maipato fela. Ka kopo tlhe dira sengwe ka tlhaelo ya dibukakgakololo mo sekolong.